Source: http://www.bihon.ro/votati-baschetbalistii-oradeni/2227625
Timestamp: 2019-06-20 23:31:45+00:00

Document:
Votați baschetbaliștii orădeni! - BIHON
Votați baschetbaliștii orădeni!
la	3. aprilie 2019 19:56
Bobe Nicolescu	- © FOTO: DAN BIRTA
FR Baschet a demarat acțiunea de votare pentru componența celor două echipe care se vor înfrunta în All Star Game-ul baschetului masculin românesc 2019, Team Bobe și Team Kuti. Similar celorlalte formații din Grupa Roșie, campioana CSM CSU Oradea beneficiază de șase opțiuni pe listele de vot la jucători, plus un antrenor.
Jucătorii orădeni nominalizați sunt Giordan Watson, Kris Richard, Muhamed Pasalic, Arturas Valeika, Nikola Markovic și Dragan Zekovic, plus antrenorul Cristian Achim. Totodată, Bobe Nicolescu și-a câștigat deja locul la All Star Game, în calitate de căpitan al echipei care îi poartă numele.
Team Bobe va cuprinde jucători de la U-BT Cluj-Napoca, CSM CSU Oradea, BCM U FC Argeș Pitești, CSO Voluntari, Steaua București, Athletic Constanța, CSM Sighetu Marmației, CSM Focșani, CSM Miercurea Ciuc, CN Aurel Vlaicu și CS Universitatea Cluj-Napoca, iar Team Kuti de la BC CSU Sibiu, SCM U Craiova, SCM Timișoara, Dinamo Știința București, CSM Phoenix Galați, CSM Mediaș, CSM Tîrgu Mureș, ACS Târgu Jiu, Rapid București și Agronomia București.
Iubitorii baschetului trebuie să voteze câte un jucător pentru cele cinci poziții ale ambelor echipe, respectiv câte un antrenor. Operațiunea de votare se poate face pe site-ul oficial al FR Baschet sau al CSM Oradea, până la data de 10 aprilie.
Taguri: all star game, baschet masculin

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM